برازيكوانتيل

البرازيكوانتيل (بالانجليزى:Praziquantel ، الاسم التجارى:Biltricide) هو دوا مضاد للديدان المفلطحه زى دودة الشيستوسوما اللى بتسبب مرض البيلهارسيا و بيستعملوه فى علاج ديدان زى ديدان الكبد و ليه و استعمالات بيطريه كمان.
البرازيكوانتيل اتصنع لأول مره فى معامل شركة باير الالمانيه فى نص السبعينات و ضافته منظمة الصحه العالميه لليستة الادويه الاساسيه.
 طريقة الشغل 
البرازيكوانتيل بيقتل الديدان اللى بتسبب البيلهارسيا بطريقتين: الاولانيه هة انه بيجيب للديدان شلل و تقلصات و عشان كدا بتفقد قدرتها على انها تلزق نفسها على الجدار الجوانى بتاع الاوعيه الدمويه و الطريقه التانيه انه بيمنعها من انها تمتص و تستعمل المواد السكريه من الدم بتاع المريض.السببين دول بيأدو فى النهايه لموت الدوده و تحللها و هنا بييجى دور خلايا الدم البيضا فى القضاء على البواقى اللى فضلت من الدوده.
 الجرعه 
الجرعة بتاعة البرازيكوانتيل لعلاج البيلهارسيا هى 20 ميلليجرام لكل كيلوجرام من وزن العيان يعنى لو واحد وزنه 60 كيلوجرام المفروض ياخد 1200 مجم من الدوا (يعنى قرصين) متقسمين على تلات جرعات بين كل جرعه و التانيه 4 ساعات.الاقراص لام تتبلع كدا زى ما هى مع كوباية مايه و الاحسن تتاخد بعد الاكل.
 المزايا 
البرازيكوانتيل ليه مزايا كتيره بتخليه ينفع يستعمل على نطاق كبير فى برامج مكافحة الامراض اللى بتعملها منظمة الصحه العالميه و دى اهم المزايا بتاعته:
 الامان فى الاستعمال:اغلب المرضى اللى بياخدو برازيكوانتيل ما بيجيلهمش اى اعراض جانبيه خطيره و اشهر الاعراض الجانبيه دى هى الترجيع و الغثيان.
 سهولة النقل و التخزين : البرازيكوانتيل دوا عباره عن اقراص صغيره فى الحجم كل قرص فيه 600 مجم من الماده الفعاله و الحجم الصغير دا بيسهل عمليات النقل و الشحن من بلد لبلد و مش لازم انه يتحط فى التلاجه و الشرط الوحيد لتخزينه هو انه ما يتحطش فى درجة حراره تزيد عن 30 سيلزيوس.
 السعر الرخيص : فى اوائل التمانينات كانت شركة باير عامله احتكار للدوا و سعره كان غالى خالص و خصوصا ان اغلب المرضى عايشين فى بلاد فقيره ما تقدرش حكوماتها تت

خنوبيه (شركة شين بوونج فارم) و فى مصر (شركة ايبيكو) و سعر القرص الواحد ما بقاش يزيد على 0.072 دولار امريكانى.
 سهولة الاستعمال : برنامج العلاج ممكن يتم بجرعه واحده بس من البرازيكوانتيل او بالكتير اوى كام جرعه لمدة يوم واحد بس. البرنامج القصير دا بيخليه مناسب جدا لعلاج اعداد كبيره من العيانين فى المناطق الموبوءه.

تصنيف:ادويه
تصنيف:ادوية منظمة الصحه العالميه الاساسيه